"सांबा नो पे (Samba no pé)" एक एकल नृत्य है जो अक्सर साम्बा संगीत के बजने पर अचानक ही नाचा जाता है। आधारभूत संचालन में शरीर एक सीध में रहता है और एक बार में केवल एक ही घुटना मुड़ता है। पैर बहुत हलके थिरकते हैं - एक बार में केवल कुछ ही इंच. प्रति प्रविधि पर 3 चरणों के साथ ताल 2/4 ही रहता है। इसे स्टेप बाल चेंज (दो चरणों में से एक पर अधिक दबाव) के रूप में लिया जा सकता है। इसे ऐण्ड -अ-वन, ऐण्ड-अ-टू और फिर बैक-टू-वन कहकर भी वर्णित किया जा सकता है। दोनों ही ओर मौलिक संचालन एक सामान ही रहता है, जब पहले ताल (बीट) से थोड़ा पहले एक पैर बाहर की ओर ऊपर उठता है (यानी दाहिना पैर हलका-सा दाहिनी ओर मुड़ता है) और पैर पूरी तरह सीधा रहता है। दूसरा पैर हल्का-सा सामने की ओर चलता है और पहले पैर के करीब. दूसरा पैर घुटने पर हल्का-सा झुकता है जिससे कि कूल्हे का बायां हिस्सा नीचे की ओर झुकता है और दाहिना हिस्सा ऊपर की ओर उठता हुआ दिखाई देता है। वजन अगले "और एक" (एंड-अ) के लिए थडी देर के लिए वजन अंदरूनी पैर पर स्थानांतरित कर दिया है और फिर यही वजन "दो" (ऑन टू) के ताल पर बाहर पैर पर पड़ता है और इसी प्रकार पैरों के संचालन की यह प्रक्रिया दूसरे पक्ष की ओर दोहराई जाती है।

यह नृत्य केवल संगीत की ताल का अनुसरण करता है और इस प्रकार बहुत जल्दी औसत से काफी तेज गति पकड़ सकता है। जमीन पर पूरे पैर के साथ पुरुष नृत्य करते हैं, जबकि महिलाओं को अक्सर ऊँची एड़ी के जूते पहने, सिर्फ पैर के अगले गद्देदार पंजे पर नृत्य करना पड़ता है। पेशेवर नर्तक कदमों को थोड़ा बदल सकते हैं, 3 की बजाय प्रति धाप 4 कदम चलकर और अक्सर संगीत के मिजाज के मुताबिक बाहों के संचालन कर.

ब्राजील में नृत्य के आंचलिक स्वरूप भी हैं जिसमे आवश्यक कदम एक सामान ही हैं, लेकिन संगीत के उच्चारण में परिवर्तन की वजह से लोग लहजे में थोड़ा हेर-फेर कर ही ताल से ताल मिलाकर ठीक इसी तरह की अंग-भंगी के साथ नृत्य करेंगे. उदाहरण के लिए, बाहिया में लड़कियों का झुकाव अपने पैरों को बाहर की ओर मोड़ने की ओर अधिक होता है न कि घुटनों को एक साथ एक दूसरे के करीब सटाकर, जैसाकि रियो डी जनेरियो में होता है।

यह सांबा नृत्य का एक प्रकार है जैसाकि कोइ ब्राजील के कार्निवल परेड में एवं दुनिया भर में होने वाले अन्य सांबा कार्निवल में दिखाई देता है। यह भी सांबाओं के लोकप्रिय संस्करणों में से एक सबसे लोकप्रिय सांबा है।

सांबा रेग्गे
सांबा नो पे (Samba no pé)
सांबा डी गैफियेरा (Samba de Gafieira)
सांबा पगोडे (Samba Pagode)